INSTITUT NANCY REAGAN PORTA PRINCIPAL
No sé qui va tenir la recargolada idea
de posar centenars d'adolescents a escoles mal finançades
amb gent amargada de soca-rel al capdavant…
però n'admiro el sadisme.
OINC-OINC. MONSTRE PORQUI PUGSLEY
Vull noms.
No sé qui ha estat, de debò.
- Ha anat molt ràpid. - Pugsley, alterar-se és de febles.
Vinga, comporta't.
Ja.
Tens por, nano?
Et trobes bé?
No li confessaré al meu germà
que darrerament m'assetgen les visions.
Apareixen de sobte.
Són com un electroxoc, però sense el plaer de la cremor.
Deixa'm fer a mi.
Dimecres?
Què penses fer?
El que millor faig.
Mira, Dalton!
La germana del bacó.
Ei, monstre.
És un entrenament tancat.
L'única persona que tortura el meu germà aquí soc jo.
ACADÈMIA MAI MÉS
UNA SÈRIE DE NETFLIX
NOVA JERSEY ADD 4MS
A la nit màgica,
reso suaument
un prec silenciós
com fan els somiadors.
Després m'adormo i somio,
somio amb tu.
I recordo
que ja no hi ets.
Reina, fins quan penses fer com si no hi fóssim?
Lurch, recorda als meus pares que ja no parlo amb ells.
T'ho prometo, serpentona:
Mai Més t'encantarà.
- Oi, Tish? - És clar que sí.
- És l'escola perfecta per a ella. - Per què?
Perquè ho va ser per a vosaltres?
Seguir-vos els passos no m'interessa.
No destacaré al club d'esgrima,
al ball obscur ni a la societat espiritista.
Volia dir que finalment tindràs al voltant gent que t'entengui.
Potser fins i tot fas amistats.
No hi ha cap altre internat com Mai Més.
És un lloc màgic.
Hi vaig conèixer la teva mare.
I ens vam enamorar.
Em feu venir nàusees.
En el mal sentit.
Reina, no és culpa nostra que t'hagin expulsat.
La família d'aquell noi et volia acusar d'homicidi frustrat.
Com quedaria això al teu expedient?
Horrorós.
Tothom sabria que no me'n vaig sortir.
Aquí mateix va bé.
ACADÈMIA MAI MÉS PROPERA SORTIDA A L'ESQUERRA
- Gràcies. - Segur que vols baixar aquí?
La sendera és molt bonica, però va a parar a Mai Més.
L'insti dels rarets?
Per dir-ho amb delicadesa.
No he tingut mai cap problema amb ells.
Tenia un monitor de colònies home llop.
Bon paio.
Sí, són com tu i jo.
Fins que et degollen.
Gràcies.
ACADÈMIA MAI MÉS
Encara sort que s'ha arreglat el dia.
DIRECTORA WEEMS
"Dimecres" és un nom molt especial.
Vas néixer un dimecres?
Vaig néixer un divendres 13.
El nom ve d'un vers de la meva cançó de bressol preferida:
"Qui neix dimecres té idees funestes."
Sempre has tingut una manera única de veure el món, Morticia.
La teva mare t'ha dit que compartíem habitació?
I vostè va graduar-se sense perdre el seny? Impressionant.
Has tingut un recorregut educatiu molt interessant.
Vuit escoles en cinc anys.
No n'han fet cap prou forta per tancar-m'hi.
Segur que aquí passarà el mateix.
La nostra filla vol dir
que està enormement agraïda per aquesta oportunitat.
A Mai Més no solem acceptar alumnes a mig curs,
però, donat que la Dimecres té notes perfectes
i la trajectòria de la família a l'acadèmia,
he parlat amb la junta i hem fet una excepció.
I, Larissa, ¿la Dimecres tindrà…
sessions de teràpia?
El tribunal n'ha ordenat.
L'escola treballa amb una terapeuta a Jericho.
- La veurà dos cops per setmana. - Ho has sentit, nuvolot meu?
Ets en molt bones mans.
Ja veurem si sobreviu a una sessió.
Viuràs a la residència de la teva mare. Ophelia Hall.
Aviam si me'n recordo.
Ofèlia és la que se suïcida després que la família la fa embogir, oi?
Vols conèixer la teva nova companya?
Quina… vivacitat.
Ei, companya!
Dimecres, et presento l'Enid Sinclair.
Et trobes bé?
Estàs una mica pàl·lida.
Sempre té un aire moribund.
Benvinguda a Ophelia Hall.
No ets d'abraçades. D'acord.
Perdona la Dimecres.
És al·lèrgica al color.
Òndia!
Quins símptomes tens?
Primer urticària. Després se'm descarnen els ossos.
Per sort, t'hem encarregat un uniforme especial.
Enid, porta la Dimecres a secretaria
per recollir-hi l'uniforme i l'horari, i aprofiteu per fer un tomb.
Mai Més va fundar-se el 1791 per formar gent com nosaltres.
Pàries, rarets, monstres…
Totes les menes de marginats que vulguis.
Estalvia't el discurset.
- No penso quedar-m'hi gaire, aquí. - Per què?
És cosa dels meus pares.
Mira, la meva mare burlant-se de mi.
Es morien de ganes d'enviar-me aquí.
És part del seu pla nefand mancat de subtilesa.
Quin pla?
Convertir-me en una còpia seva.
Doncs, si és així, potser pots aclarir una cosa.
Diuen que vas matar un noi al teu institut
i t'han salvat els vostres contactes.
N'eren dos, però tant se val.
El pati quadrangular.
És un pentàgon.
Potser anar de gòtica sarcàstica et funcionava a l'insti normi,
però aquí no serà igual.
Et faré cinc cèntims del panorama social.
No m'interessa participar en clixés tribals adolescents.
Et servirà per alimentar el teu infinit pou de menyspreu.
Aquí hi ha rarets de tota mena,
però les colles principals són Ullals, Peluts, Pedrats i Escates.
Aquells són els Ullals, o sigui, els vampirs.
Alguns porten aquí dècades, literalment.
Aquells inútils són els Peluts, o sigui, homes i dones llop. Com jo.
Armen escàndol amb la lluna plena. És quan es transformen en llops.
Els auriculars amb cancel·lació de so van bé.
Les Escates són sirenes, oi?
N'aprens de pressa.
I aquella noia, la Bianca Barclay, és una cosa així com la reina de Mai Més.
Tot i que ara li cau la corona.
Sortia amb el nostre artista torturat, el Xavier Thorpe.
Van tallar a principis de semestre.
No se sap per què.
- Fascinant. - Oi que sí?
El meu vlog és la font principal del xafardeig a Mai Més.
Ei! No et creuràs el que m'han dit de la teva nova companya.
Menja carn humana.
Es va empassar la seva víctima.
Ves amb compte amb ella.
En absolut.
Faig talls ben fins de les víctimes i els hi dono a les meves bestioles.
Ajax, la meva nova companya, la Dimecres.
Uau.
Ets en blanc i negre.
- Com un filtre vivent. - Passa d'ell.
Les gorgones es passen el dia col·locades. És bufó, però no hi toca.
Això és petit i no surts gaire a internet.
Hauries de fer-te Insta, Snapchat i TikTok.
Les xarxes socials són un forat negre d'autoafirmació buida.
La meva petitona trampa mortal.
Veure't amb aquest uniforme em porta uns records horribles.
- Oi, Tish? - Sí.
M'espereu al cotxe, nois?
Vull parlar amb la Dimecres.
Pugsley,
ets tou i feble.
No sobreviuràs sense mi. Dos mesos com a màxim.
Jo també et trobaré a faltar.
Si tenies qualsevol pla per fugir, oblida-te'n ara mateix.
Tots els familiars estan avisats i m'ho diran si et veuen aparèixer.
No tens on anar.
Com sempre, em subestimes, mare.
M'escaparé d'aquesta presó educativa
i no tornaràs a saber res de mi.
Ets molt eixerida, Dimecres,
però et poses pals a les teves pròpies rodes.
Segur que al final t'estimaràs Mai Més
i serà tan important a la teva vida com ho va ser per a mi.
Ah, tinc un detallet per a tu.
A la W hi ha una doble D.
I una M.
Les nostres inicials.
És d'obsidiana,
emprada pels sacerdots asteques per provocar visions.
Simbolitza la nostra connexió.
Quin dels teus esperits t'ha recomanat aquesta quincalla?
No soc tu, mare.
No penso enamorar-me, ser mestressa de casa ni tenir fills.
Sé que les noies de la teva edat diuen coses punyents
que et poden trencar el cor.
Per sort, tu no en tens.
Ja era hora que em diguessis una cosa bonica.
Lurch, la bola de vidre, si us plau.
No podem parlar durant la teva primera setmana,
així que et trucarem diumenge vinent.
No pateixis, amor meu.
La nostra aranyeta no estarà sola.
I la resta del noi?
A veure, el tronc i un braç, allà.
N'hem trobat una cama al llac.
L'altre braç és en aquell arbre.
Encara no hem trobat les parts que falten.
Encaixa amb els dos atacs de la setmana passada.
Declara l'alerta. Que no vinguin més excursionistes.
De moment, s'han acabat les autoritzacions per a fogueres.
Què li dic a la premsa?
Sap que ens cauran al damunt com mosques a la mel.
- Digues que ha tornat l'os. - Es creu això, xèrif?
És clar que no.
Això no ho ha fet un humà.
Les morts tenen a veure amb Mai Més,
però no en tinc proves. Fins que en tingui…
és un maleït os.
Què coi has fet amb la meva habitació?
Nostra. Dividir-la a parts iguals.
La teva sembla vòmit d'un arc de Sant Martí.
- Però… - T'agrairia el silenci.
És la meva hora d'escriure.
Hora d'escriure?
Dedico una hora diària a la meva novel·la.
Si fessis el mateix, el teu vlog valdria alguna cosa.
Hi ha diaris d'assassins en sèrie més ben puntuats.
Escric amb el meu to. És la meva veritat. Als meus seguidors els encanta.
Tens uns seguidors clarament imbècils.
Reaccionen al que publiques amb dibuixets ximples.
Amb emojis?
Serveixen per expressar sentiments. Entenc que no saps com fer-ho.
Quan et miro, em venen al cap aquests emojis:
corda, pala, clot.
I "Addams" porta dues D.
Si has de xafardejar sobre mi, escriu bé el meu nom.
Apaga això.
Advertència final.
No et fiquis amb mi.
Aquesta gateta té urpes i no té por d'esgarrapar.
Bona nit, noies.
Perdoneu el fang.
Volia veure si la Dimecres estava ben instal·lada.
És un mal moment?
Soc la Sra. Thornhill, la governanta.
Sento no haver estat aquí per rebre't abans.
L'Enid t'haurà donat una benvinguda com cal.
M'ha asfixiat amb hospitalitat.
Espero tornar-li el favor.
Mentre dorm.
Té, un regalet de benvinguda del meu hivernacle.
Li busco una flor a cadascuna de les meves noies.
En llegir el teu text de presentació,
vaig pensar en aquesta.
La dàlia negra.
La coneixes?
És clar. Es diu com el meu assassinat favorit.
Gràcies.
Bé, abans d'anar-me'n, vull repassar algunes normes.
Llums apagats a les deu, res de música alta
i res de nois, en cap circumstància.
I com funcionen les visites al poble?
Visitar Jericho és un privilegi, no un dret.
S'hi triga 25 minuts a peu. Hi ha un bus els caps de setmana.
La gent del poble desconfia una mica de Mai Més,
així que, si us plau, no armeu sidrals ni perpetueu tòpics sobre els rarets.
Tu no treguis gaire les urpes i tu no asfixiïs a ningú mentre dorm.
D'acord?
Fantàstic!
Entrenador, m'ha fet la traveta.
Ha estat un moviment net, Rowan.
Menys queixar-te i més entrenar i no faràs tanta pena.
De debò, entrenador, quan tindré rivals com cal?
Algú més em vol desafiar?
Jo.
Ostres, tu deus ser la psicòpata que han admès.
I tu, l'autoproclamada abella reina. Una curiositat sobre abelles:
els arrenques el fibló i moren.
El Rowan no necessita que el defensis.
- No és inútil, només un dròpol. - Som-hi o no?
En garde.
Punt per a la Dimecres.
Esteu empatades.
El primer punt ha estat la sort de la principiant.
Acabem-ho.
Per al punt final, demano un desafiament militar.
Sense caretes.
Sense ajudes.
La primera que sagni perd.
Tu mateixa, Bianca.
Veurem si sagnes en blanc i negre.
Necessitaves desesperadament aquest xic de color a la cara.
Dimecres, oi?
Rowan.
- Sé com et sents. - No, no ho saps.
Ma mare em va prometre que trobaria el meu lloc.
No sabia que es podia ser el marginat d'un institut de marginats.
Però sembla que m'ho posaràs difícil.
Em sap greu… l'esgarrapada.
Les bones accions es castiguen.
INFERMERIA
Dimecres!
Has tornat.
Amb calma.
No tens una commoció,
però t'hauràs fet un bon blau, no?
Només recordo sortir amb una barreja de ràbia, pena i fàstic de mi mateixa.
- No m'havia sentit mai així. - Perdre amb la Bianca ja t'ho fa, això.
En mirar a dalt i veure'm la gàrgola a sobre, he pensat:
"Bé, tindré una mort imaginativa."
Fins que m'has fet el placatge.
Per què?
Instint, potser.
Vols dir que la teva galanteria patriarcal buscava la meva gratitud eterna?
Hi ha qui diu gràcies i prou.
No volia cap rescat.
Havia de deixar que allò t'esclafés?
- Preferiria salvar-me jo sola. - Com a mínim no has canviat.
Si et fa sentir millor, t'he tornat el favor.
Xavier Thorpe?
No te'n recordaràs.
L'últim cop, feia mig metre menys i pesava vint quilos més.
Què va passar?
- La pubertat, suposo. - Què va passar llavors?
Era el funeral de la meva padrina.
Era amiga de la teva àvia
i de joves anaven per Europa estafant els rics i els famosos.
No ho sé, teníem deu anys, estàvem avorrits,
i vam jugar a fet i amagar.
Se'm va acudir la idea genial d'amagar-me al taüt.
- Quan l'anaven a cremar, no podia sortir. - Vaig sentir crits.
Vaig suposar que la dona havia tornat a la vida i que volia sortir.
Vas prémer el botó vermell i em vas salvar de morir rostit, així que…
Ara estem en pau.
Ho sabia.
Hola, Cosa.
Creies que el meu sentit de l'olfacte no detectaria
la pudoreta de neroli i bergamota de la teva crema de mans favorita?
Tinc tot el dia.
Et rendeixes?
Els pares t'han enviat per espiar-me, oi?
No tindré manies si cal trencar dits.
Que pensessin que no me n'adonaria demostra com em subestimen.
Ai, Cosa, pobre apèndix ingenu.
Els pares no pateixen per mi.
Son titellaires malvats que em volen manipular.
Diria que tens dues opcions.
La primera…
Et tanco aquí dins tot el semestre
i embogeixes a poc a poc mentre esgarrapes per escapar,
fent-te malbé les ungles i la pell suau i àgil.
I sabem com n'ets, de presumida.
La segona opció…
Em jures lleialtat eterna.
La tasca principal és escapar d'aquest purgatori adolescent.
És clar que tinc un pla.
I comença ara mateix.
BENVINGUTS A JERICHO. FUNDADA EL 1625 SEU DEL MÓN DELS COLONS
FESTIVAL DE LA COLLITA 74 ANYS DE DIVERSIÓ DE POBLE
La consulta de la Dra. Kinbott és al segon pis.
Hi ha altres alumnes a qui ha ajudat molt.
M'esperarà fins que acabi?
Podem prendre una xocolata calenta al Cafè Penell.
Directora, no es rebaixi a intentar establir vincles afectius.
I segur que fer-nos de xofera no és part de la seva feina.
Coneixent el teu historial, sé que intentaràs fugir.
Soc aquí per evitar-ho.
Bona sort.
Tinc les notes de la teva orientadora.
La Sra. Bronstein. Va patir una crisi després de l'última sessió
i va estar-se sis mesos de baixa.
Seu, si us plau.
Com et fa sentir això?
Venjada.
Però algú que fa ganxet no és una adversària digna.
Adversària?
Vull que establim una relació basada en la confiança i el respecte mutu.
Això és un espai segur.
Un refugi on poder parlar de tot.
El que penses, el que sents, com veus el món, la teva filosofia…
Facilíssim. Penso que això és una pèrdua de temps,
veig el món com un lloc a tolerar,
i la meva filosofia és matar o que et matin.
Llavors, li fan assetjament escolar al teu germà
i respons tirant piranyes a la piscina.
Ja sap la dita: "No portis ganivet a un duel d'espases…
si no és camuflat."
Vas atacar un noi sense mostrar cap penediment.
- Per això ets aquí. - Va perdre un testicle.
És un favor al món. La gent com en Dalton no ha de procrear.
He contestat totes les preguntes.
Encara no hem acabat.
La teràpia és un mecanisme per ajudar-te a entendre't.
Et dona recursos per gestionar les emocions.
T'ajuda a construir la vida que vols tenir.
Sé quina vida vull tenir.
Parla-me'n.
Tot el que expliquis a les sessions és confidencial.
Els teus plans inclouen ser escriptora?
Has escrit tres novel·les sobre una detectiu adolescent,
Viper de la Muerte. Vols parlar-me d'ella?
És llesta, perceptiva i crònicament incompresa.
Com va per publicar?
Els editors són éssers porucs i sense visió de futur.
Una va dir que era innecessàriament morbosa
i que necessitava ajuda psiquiàtrica.
Quina ironia, oi?
Com t'ho vas prendre?
Li ho vaig agrair.
EDITORA
Sempre a favor de la crítica constructiva.
M'alegra sentir-ho.
Perquè m'han enviat els manuscrits per a la teva avaluació.
M'ha captivat la relació entre Viper i la seva mare, Dominica.
I si l'explorem?
Aquest procés exigeix visitar indrets emocionalment difícils.
No m'agrada viatjar.
Puc anar un moment al lavabo?
Dimecres?
Tot bé?
No pots quedar-te allà amagada.
Estic bé.
M'estic preparant per a un viatge difícil.
Llima d'ungles.
Podria ser dissabte a la tarda, pels volts de les quatre?
Qui t'ha deixat anar?
Aberració de la punyeta.
CAFÈ I PASTISSERIA PENELL
Hòstia!
Tens per costum espantar la gent així?
És més aviat un hobby.
Vas a Mai Més. No sabia que havien canviat l'uniforme.
Un cafè quàdruple amb gel. És una emergència.
Quatre dosis d'exprés.
Sé què porta un quàdruple,
però, espòiler, la cafetera exprés està patint un atac…
Ha de ser de filtre.
El cafè de filtre és per a gent que s'odia i sap que la vida no té sentit.
Què li passa a la cafetera?
És una bèstia temperamental amb idees pròpies,
i no ajuden gaire les instruccions en italià.
Dona'm un tornavís triwing i una clau Allen de 4 mm.
Però saps italià?
Òbviament. És la llengua de Maquiavel.
Quedem així: t'arreglo la cafetera i tu em fas el cafè i em demanes un taxi.
A Jericho no hi ha taxis.
Un Uber?
No tinc mòbil. Em nego a ser esclava de la tecnologia.
Doncs mala sort.
I on vas?
És informació confidencial. De trens, n'hi ha?
L'estació més propera és Burlington, a mitja hora.
El pistó falla. Ja m'ho havia trobat.
Tens un monstre d'aquests a casa?
Guillotina de vapor. La vaig construir amb deu anys.
Volia decapitar millor les nines.
És clar.
La Barbie Parca, d'allò més normal.
Gràcies.
Una alumna de Mai Més que s'embruta les mans.
Em dic Tyler, per cert.
No m'has dit com et dius, o també és confidencial?
Dimecres.
Escolta, Dimecres: què et sembla si t'ho agraeixo portant-te a Burlington?
Perfecte. El quàdruple, per emportar.
Però em queda una hora per sortir.
Afegim-hi això.
Vint dòlars!
Temptador, però no.
Què en dius de 40?
Dimecres, t'explicaré una cosa sobre mi.
No em venc, així que hauràs d'esperar-te o trobar algú altre que t'hi porti.
Què ha passat?
VALERIE KINBOTT PSICOTERAPEUTA
Ei, nois, mireu.
- Qui és? - Òndia!
Entrem.
Una rareta de Mai Més per aquí?
És la nostra taula.
Per què aneu de fanàtics religiosos?
- Som colons. - Gairebé el mateix.
Treballem al Món dels Colons.
MÓN DELS COLONS HISTÒRIA VIVA
Cal ser molt estúpid per dedicar un parc temàtic
als causants d'un genocidi.
El meu pare n'és el propietari.
A qui li dius estúpid?
Qui es pica…
Deixeu-la estar.
- No t'hi fiquis, Galpin. - Fes-li cas.
Digues, espantall…
has estat amb algun normi?
Cap no ha pogut amb mi encara.
- Bu! - Ei!
On has après a fer kungfu?
Amb el meu oncle.
Va estar cinc anys en un monestir tibetà.
Era monjo?
Presoner.
Pare!
Tyler, què coi passa aquí?
Estaven assetjant una clienta i ella se n'ha ocupat.
Tan menuda i ha pogut amb tres nois?
L'has ajudat?
Pare, t'ho prometo, no he fet res.
Ho sento, xèrif.
Se m'ha escapat.
Anem-hi, senyoreta Addams.
Espera un moment.
Ets una Addams?
En Gomez Addams no serà el teu pare, no?
Aquell assassí hauria de ser a la garjola.
A tals pares, tals fills.
T'estaré a sobre.
Molt bé.
El xèrif Galpin t'ha clissat el primer dia.
- Cap sorpresa. - Per què ha dit allò del meu pare?
No en tinc ni idea, però un consell:
prou d'enemics, comença a fer amics.
Et caldran.
Sembla un accident.
Espero que el conductor estigui bé.
És mort.
Coll trencat.
Ho veus des d'aquí?
LLAC
FITXA D'ANTECEDENTS PENALS
UBICACIÓ DE LES VÍCTIMES COMTAT DE JERICHO
VÍCTIMA N. 1
VÍCTIMA N. 2
VÍCTIMA N. 3
ASSASSINAT O ATAC ANIMAL?
FI
No, no em sento millor.
Em fa mala espina, aquest lloc.
No només per ser un institut.
Com has aconseguit treure aquest violí gegant per la finestra?
M'han donat un cop de mà.
I la resta del cos?
Un dels misteris familiars dels Addams.
No et transformes en lloba?
No puc.
Només faig això.
La meva mare diu que potser més endavant, però m'ha vist la millor licantropòloga.
Vaig anar a veure-la a Milwaukee, saps?
Diu que és possible que mai…
Ja m'entens.
Què et pot passar?
Ser una lloba solitària.
Sona ideal.
Te'n fots? La meva vida estaria oficialment acabada.
Em farien fora de la llopada familiar i no em podria aparellar.
- Encara no veig el problema. - Moriria sola.
Tothom mor sol, Enid.
No m'ajudes gens.
Animes molt malament.
- Per què plores? - Perquè estic empipada!
Has plorat algun cop o tampoc és digne de tu?
La setmana després de Halloween.
Tenia sis anys.
Estava passejant el meu escorpí, el Neró, quan ens van atacar.
COM GELAT DE FRED
Volien saber quin monstre tenia un escorpí com a mascota.
Sí.
Dos em van agafar i em van fer mirar…
mentre els altres atropellaven el Neró fins que…
Quan vaig enterrar el que en va quedar, nevava.
Vaig plorar llàgrimes negres.
NERÓ
Però les llàgrimes no resolen res.
I vaig jurar no tornar a plorar.
Guardaré el secret.
Però encara em sembles raríssima.
El sentiment és més que mutu.
Vols tenir l'habitació per a tu sola?
Ensenya'm a fer servir l'ordinador.
Hòstia puta!
Molt bé.
Molt bé, hi ha una mà que em dona ordres.
No és gens estrany.
TRUCA'M 4135551938 DIMECRES
Hola.
Es diu Cosa.
És la teva mascota?
És sensible.
Sé que Mai Més és la capital de les rareses,
però això és un altre nivell.
Escolta, i allò de no ser esclava de la tecnologia?
Temps desesperats. Encara vols ajudar-me a fugir?
Després d'això d'avui, suposava que et tindrien tancada.
Ara serà el Festival de la Collita. Tothom hi ha d'anar.
Serà la meva tapadora.
Si encara pots portar-me a l'estació, et recompensaré.
Compta amb mi.
I gratis.
Convida la casa.
Per què?
Perquè jo marxaria encantat.
Així un dels dos sortirà d'aquest infern.
Segur que confies en aquest normi?
Pare, no sabia que vindrien.
Confio en saber el que em faig.
No parlis amb ella. A les dotze a casa.
- A la una. - A dos quarts.
Bé,
bona sort i bon viatge.
Encara no fas abraçades. D'acord.
ENTRADES
Carai, una mica més i t'emportaràs a casa el ramat sencer.
Els pandes no van en ramat. Estan bé sols.
Molt bé. Capto la indirecta.
Estic esperant algú.
Sí? Qui és l'afortunat? O afortunada.
Què n'has de fer, tu?
No pretenia interrompre.
No interromps.
Les coses s'han complicat.
Tinc toc de queda per tornar. Hem de marxar ja.
Abans m'he de desfer d'un pes mort.
Seré rere el pàrquing quan comencin els focs.
Veus aquella dona sola i deprimida?
Necessita aquesta validació patètica.
La pots distreure?
T'estimo.
Ei, abans que te'n vagis, et volia donar això.
L'expedient policial del teu pare de quan era aquí.
Crec que per això el meu pare l'odia.
Estàs bé?
No estic avesada a que interactuïn amb mi. La gent em veu i canvia de vorera.
No fas por. Només ets una mica…
excèntrica.
Prefereixo "sinistra".
El tren surt d'aquí a una hora. No perdem la lluna.
Sí, és clar.
Ei.
Vinga, Dimecres. Dimecres!
Els perdrem entre la gent.
Merda.
Dimecres, hem de marxar.
Dimecres, anem-hi.
- Dimecres! - Rowan, torna!
Rowan, espera!
Què vols? Per què em persegueixes?
Ara no puc explicar-t'ho, però corres perill.
Crec que és a l'inrevés.
- Ets tu qui corre perill. - Què fas?
Salvar la gent de tu.
He de matar-te.
La gàrgola. Vas ser tu?
Sí.
Són els més callats.
La noia del dibuix. Ets tu.
Vols matar-me per un dibuix?
El va fer la meva mare fa 25 anys, quan estudiava a Mai Més.
Era una vident molt poderosa.
- M'ho va explicar abans de morir. - Rowan, baixa'm.
No! La meva mare va dir que era el meu destí
aturar aquesta noia si venia a Mai Més
perquè, si no, destruiria l'escola i tothom que hi viu.
Rowan.
INFORME DE DETENCIÓ HOMICIDI
Hola, estimat nuvolot negre!
Digues, reina, com ha anat la primera setmana?
Vejam:
he estat a punt de morir dos cops,
he descobert que mon pare pot ser un assassí,
sé que podria destruir l'escola
i m'ha salvat de manera misteriosa un monstre homicida.
Per molt que em costi d'admetre, tenies raó, mare.
Crec que això m'encantarà.
Subtítols: Adán Cassan